Diari Oficial de la Generalitat Valenciana


Sumari del DOGV 3479, del 22-04-1999 (1999/3487)

ORDRE de 14 d'abril de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes convocades mitjançant l'Ordre de 6 de març de 1997, de la Conselleria d'Ocupació, Indústria i Comerç, per la qual s'establixen les bases per al patrocini i cofinançament de projectes presentats en el marc de les iniciatives comunitàries i del programa Leonardo da Vinci.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3479

Data del DOGV
:   22-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3487


Data del document
:   14-04-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * formació professional
    * ajuda pública

ORDRE de 14 d'abril de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes convocades mitjançant l'Ordre de 6 de març de 1997, de la Conselleria d'Ocupació, Indústria i Comerç, per la qual s'establixen les bases per al patrocini i cofinançament de projectes presentats en el marc de les iniciatives comunitàries i del programa Leonardo da Vinci. [1999/M3487]
  
En data 14 de març de 1997, va ser publicada en el Diari Oficial de Generalitat Valenciana número 2.952, l'Ordre de 6 de març de 1997, de la Conselleria d'Ocupació, Indústria i Comerç, per la qual s'establixen les bases per al patrocini i cofinançament de projectes presentats en el marc de les iniciatives comunitàries i del Programa Leonardo da Vinci.
  
Atés el caràcter plurianual dels projectes que constituïxen l'objecte de la convocatòria, i una vegada en vigor la Llei 11/1998, de 29 de desembre, de Pressupostos de la Generalitat Valenciana per a l'exercici 1999, i per a complir allò que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es publiquen mitjançant la present ordre, la línia pressupostària i l'import global màxim destinat a les ajudes previstes en el marc de l'Ordre de 6 de març de 1997 de la Conselleria d'Ocupació, Indústria i Comerç, durant l'anualitat 1999.
  
En virtut d'això i fent ús de les facultats que m'atribuïx l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article únic
  
Per a l'exercici 1999, i de conformitat amb allò que s'ha establit en la Llei 11/98, de 29 de desembre, de Pressupostos de la Generalitat Valenciana per a l'exercici 1999, les ajudes previstes en l'Ordre de 6 de març de 1997, de la Conselleria d'Ocupació, Indústria i Comerç, es finançaran a càrrec de la secció, el programa, la línia i els imports globals màxims que a continuació s'indiquen.
  
Secció 11. Programa 322.10, Foment de l'Ocupació i l'Economia Social.
  
Capítol IV, línia 420/000/99 (codi comptable 2.586) amb un import global màxim de 872.986.566 pessetes, cofinançades pel Fons Social Europeu.
  
València, 14 d'abril de 1999
  
El conseller d'Ocupació, Indústria i Comerç,